**สัญญาข้อกำหนดและเงื่อนไขเงินกู้**

สัญญาข้อกำหนดและเงื่อนไขเงินกู้ฉบับนี้ **("สัญญาฯ")** ทำขึ้นในวันที่ 22 ธันวาคม 2566 โดยและระหว่าง

ก. **บริษัท สยาม เซย์ซอน จำกัด** บริษัทจัดตั้งขึ้นภายใต้กฎหมายของประเทศไทย โดยมีสำนักงานใหญ่ตามทะเบียนตั้งอยู่ที่ เลขที่ 1 ถนนปูนซิเมนต์ไทย แขวงบางซื่อ เขตบางซื่อ กรุงเทพมหานคร (ต่อไปในสัญญาฯ เรียกว่า “บริษัทฯ” ) และ

ข. **บริษัท เมทัล คอปเปอร์ จำกัด** บริษัทจัดตั้งขึ้นภายใต้กฎหมายของประเทศไทย โดยมีสำนักงานใหญ่

เลขที่ 666 ถนนสุวินทวงศ์ แขวงแสนแสบ เขตมีนบุรี กรุงเทพมหานคร (ต่อไปในสัญญาฯ เรียกว่า “ผู้กู้”) โดยที่ ผู้กู้ประสงค์จะกู้ยืมเงินจากบริษัทฯ และบริษัทฯ ประสงค์ที่จะให้ผู้กู้กู้ยืมเงิน โดยผู้กู้ตกลงที่จะชำระเงินกู้คืนทั้งหมดให้แก่บริษัทฯ ภายในระยะเวลาที่กำหนดไว้ ดังนั้น ผู้กู้และบริษัทฯ จึงประสงค์ที่จะเข้าทำสัญญาฯ ฉบับนี้เพื่อตกลงข้อกำหนดและเงื่อนไขในการกู้ยืมเงินอันมีสาระสำคัญดังต่อไปนี้ 1. คำนิยาม 1.1 คำต่อไปนี้ให้มีความหมายดังต่อไปนี้ เว้นแต่จะระบุไว้เป็นอย่างอื่น “เงินกู้” หมายถึง เงินที่บริษัทฯ ให้ผู้กู้ยืมภายใต้การกู้ในแต่ละครั้ง “ดอกเบี้ยเงินกู้” หมายถึง ดอกเบี้ยของเงินกู้ในอัตราที่บริษัทฯ กำหนดสำหรับเงินกู้ภายใต้การเบิกใช้เงินกู้นั้น ๆ “วันเวลาทำการ” หมายถึง ช่วงเวลาเริ่มตั้งแต่ 8 นาฬิกา 30 นาที ถึง 17 นาฬิกา 30 นาที ของทุกวันจันทร์ถึงวันศุกร์ยกเว้นวันหยุดราชการและวันหยุดนักขัตฤกษ์ “ค่าธรรมเนียม Roll Over” หมายถึง ค่าธรรมเนียมเงินกู้ที่บริษัทฯ เรียกเก็บจากผู้กู้ในกรณีที่ผู้กู้ประสงค์จะยกยอดเงินกู้คงค้างเดิมเพื่อไปทำสัญญาข้อกำหนดและเงื่อนไขเงินกู้ฉบับใหม่นอกเหนือจากสัญญาฯฉบับนี้ ทั้งนี้บริษัทฯ มีสิทธิที่จะอนุมัติหรือปฏิเสธความประสงค์ดังกล่าวของผู้กู้ได้ตามที่บริษัทฯเห็นสมควร 2. ข้อตกลงทั่วไปเกี่ยวกับเงินกู้ 2.1. บริษัทฯ ตกลงให้ผู้กู้ยืมเงินกู้ และผู้กู้ตกลงยืมเงินกู้จากบริษัทฯ เป็นจำนวนเงินที่ได้ระบุไว้ในเอกสารแนบท้ายสัญญาฯฉบับนี้ ทั้งนี้บริษัทฯ มีสิทธิที่จะอนุมัติหรือปฏิเสธการให้เงินกู้ของผู้กู้ ตามที่บริษัทฯ เห็นสมควรได้ 2.2. บริษัทฯจะทำการโอนเงินกู้ให้แก่ผู้กู้ภายในวันตามที่ได้ระบุไว้ในเอกสารแนบท้ายสัญญาฯฉบับนี้ 3. ระยะเวลาชำระเงินกู้ บริษัทฯ เป็นผู้กำหนดระยะเวลาในการชำระเงินกู้ และผู้กู้ตกลงที่จะชำระเงินกู้คืนทั้งหมดให้แก่บริษัทฯภายในระยะเวลาดังกล่าว รายละเอียดตามที่ระบุในเอกสารแนบท้ายสัญญาฯฉบับนี้ 4. วิธีการโอนเงินกู้ ผู้กู้ตกลงให้บริษัทฯ ทำการโอนเงินผ่านระบบเข้าบัญชีและภายในกำหนดระยะเวลาที่ได้กำหนด โดยผู้กู้ขอรับรองและรับผิดชอบตามที่บริษัทฯ ได้ดำเนินการตามประสงค์ของผู้กู้ดังกล่าวข้างต้นทุกประการ ทั้งนี้ให้ถือว่าผู้กู้ได้รับเงินแล้วอย่างครบถ้วนตามรายละเอียดบัญชี จำนวนและวันที่ได้ระบุในเอกสารแนบท้ายสัญญาฯฉบับนี้ 5. ดอกเบี้ยเงินกู้ 5.1. ผู้กู้ตกลงชำระดอกเบี้ยเงินกู้ตามอัตราที่บริษัทฯ กำหนดไว้ในเอกสารแนบท้ายสัญญาฯฉบับนี้ 5.2. การคำนวณดอกเบี้ยเงินกู้ให้คำนวณด้วยวิธีการคำนวณแบบลดต้นลดดอก (effective rate) 6. เบี้ยปรับ ในกรณีที่ผู้กู้ผิดนัดชำระหนี้หรือชำระหนี้ไม่ถูกต้อง ผู้กู้ตกลงชำระเบี้ยปรับให้แก่บริษัทฯ ในอัตราร้อยละ 5 ต่อปีนับตั้งแต่วันที่ผู้กู้ผิดนัดชำระหนี้หรือชำระหนี้ไม่ถูกต้องจนกว่าจะชำระหนี้ให้แก่บริษัทฯจนหมดสิ้น ทั้งนี้เพื่อให้ปราศจากข้อสงสัย เบี้ยปรับภายใต้ข้อสัญญานี้ให้แยกจากดอกเบี้ยผิดนัดในกรณีที่ผู้กู้ผิดนัดชำระหนี้ 7. ค่าธรรมเนียมและค่าใช้จ่าย 7.1. ผู้กู้ตกลงชำระค่าธรรมเนียม Roll Over (หากมี) ให้แก่บริษัทฯ ตามอัตราร้อยละ 0.5 ของยอดเงินกู้ที่ยังคงค้างอยู่ 7.2. ผู้กู้ตกลงรับผิดชอบค่าใช้จ่ายและภาระทางภาษีทั้งหมดที่เกิดขึ้นจากหรือเกี่ยวเนื่องกับเงินกู้ ซึ่งรวมถึงแต่ไม่จำกัดเพียงค่าอากรแสตมป์ 8. วิธีการชำระเงินกู้ ในการชำระเงินกู้ ผู้กู้จะต้องชำระเงินกู้ให้แก่บริษัทฯ ในวันครบกำหนดชำระเงินตามจำนวนที่ได้ระบุไว้ในเอกสารแนบท้ายสัญญาฯฉบับนี้ โดยโอนเงินเข้าบัญชีตามรายละเอียดบัญชีที่ได้ระบุไว้ในเอกสารแนบท้ายสัญญาฯฉบับนี้ 9. การเปลี่ยนแปลงข้อมูล ในกรณีที่ผู้กู้ได้ทำการเปลี่ยนแปลงข้อมูลเกี่ยวกับที่อยู่ ผู้ติดต่อ ที่อยู่ของผู้ติดต่อ กรรมการผู้มีอำนาจ หมายเลขโทรศัพท์ อีเมล หรือข้อมูลสำคัญอื่นใดที่บริษัทฯจำต้องรับทราบเพื่อใช้ในการติดต่อผู้กู้ได้นั้น ผู้กู้จะต้องแจ้งให้แก่บริษัทฯทราบถึงการเปลี่ยนแปลงข้อมูลดังกล่าวภายใน 3 วันนับแต่ได้ทำการเปลี่ยนแปลงดังกล่าว 10. การเร่งให้ชำระหนี้ทันที หากมีกรณีใดดังต่อไปนี้เกิดขึ้นกับผู้กู้ ผู้กู้จะสูญเสียสิทธิในเงื่อนเวลาแห่งการชำระเงินทั้งหมดอย่างหลีกเลี่ยงไม่ได้ และผู้กู้จะต้องชำระเงินกู้ทั้งหมดคืนให้แก่บริษัทฯ ให้ครบถ้วนทันที (ก) หากไม่มีการชำระดอกเบี้ยหรือชำระดอกเบี้ยอย่างไม่ถูกต้องตามจำนวนและภายในระยะเวลาที่ระบุไว้ในเอกสารแนบท้ายสัญญาฯฉบับนี้ (ข) หากไม่มีการชำระเงินตามตั๋วสัญญาใช้เงินหรือเช็คที่ออกโดยผู้กู้ต่อบริษัทฯหรือเจ้าหนี้รายอื่นของผู้กู้ หรือมีการระงับการชำระเงินตามตั๋วสัญญาใช้เงินหรือเช็คดังกล่าว (ค) หากมีการยึดทรัพย์ ยึดทรัพย์ชั่วคราว พิทักษ์ทรัพย์ หรือมีคำสั่งห้ามชั่วคราว หรือมีการลงโทษสำหรับการชำระเงินล่าช้า (ง) หากมีคำสั่งให้ผู้กู้ หรือบุคคลอื่นที่เกี่ยวข้องล้มละลาย ฟื้นฟูกิจการ ชำระบัญชี หรือปรับโครงสร้างบริษัทฯ (จ) หากผู้กู้ไม่สามารถชำระหนี้ของตนต่อบริษัทฯหรือเจ้าหนี้รายอื่นของผู้กู้ได้โดยทั่วไป เมื่อหนี้นั้นถึงกำหนดชำระ (ฉ) หากมีการบอกเลิกสัญญาอื่นที่ได้มีการทำระหว่างบริษัทฯ และผู้กู้ (ช) ความน่าเชื่อถือของผู้กู้ลดลง (ซ) หากผู้กู้ละเลยที่จะแจ้งถึงการเปลี่ยนแปลงข้อมูลตามที่ได้ระบุไว้ในข้อ 9 แห่งสัญญาฯฉบับนี้แก่บริษัทฯ (ฌ) หากมีเหตุอันควรที่บริษัทฯ คาดเห็นได้ว่ามีความเป็นไปได้ที่จะเกิดเหตุใดเหตุหนึ่งดังที่ระบุไว้ข้างต้นในข้อ (ก) ถึง (ช) 11. เบ็ดเตล็ด 11.1. มิให้ถือว่าข้อความใด ๆ ในสัญญาฯ นี้เป็นการเข้าทำกิจการร่วมค้า การเข้าเป็นหุ้นส่วน หรือการเข้ารวมกลุ่มในรูปแบบใด ๆ และไม่มีคู่สัญญาใดมีอำนาจในการกระทำการเป็นผู้แทนหรือตัวการของคู่สัญญาอีกฝ่ายหนึ่ง 11.2. ให้สัญญาฯ นี้ผูกพันและเป็นประโยชน์แก่คู่สัญญาทั้งสองฝ่าย ผู้สืบสิทธิ และผู้รับโอนสิทธิของคู่สัญญานั้น ๆ ไม่มีข้อสัญญาใดในสัญญาฯ นี้ ไม่ว่าโดยชัดแจ้งหรือโดยปริยาย ที่ถือว่าเป็นการให้สิทธิ ประโยชน์ หรือสิทธิในการเยียวยาแก้ไขแก่บุคคลหรือนิติบุคคลใด ๆ ภายใต้หรือโดยเหตุแห่งสัญญาฯ นี้ 11.3. การแก้ไข เพิ่มเติม ยกเลิก หรือเปลี่ยนแปลงใดของสัญญาฯ นี้ย่อมไม่มีผล เว้นแต่จะได้ทำเป็นลายลักษณ์อักษรและลงนามโดยคู่สัญญาทั้งหลาย พร้อมทั้งประทับตราสำคัญของบริษัทฯ (หากมีข้อกำหนด) ไว้ 11.4. การที่บริษัทฯ ไม่ได้ใช้สิทธิหรือล่าช้าในการใช้สิทธิหรือการเยียวยาแก้ไขใด ๆ จะไม่มีผลเป็นการสละสิทธิใด ๆ หรือสิทธิที่จะได้รับการเยียวยาแก้ไขตามกฎหมายหรือตามสัญญาฯ ฉบับนี้ อีกทั้งการใช้สิทธิหรือสิทธิในการเยียวยาแก้ไขดังกล่าวครั้งหนึ่งหรือเพียงบางส่วน ไม่ถือเป็นการจำกัดมิให้ใช้สิทธิต่อไปหรือมิให้ใช้สิทธิโดยทางอื่น หรือมิให้ใช้สิทธิอื่นหรือการเยียวยาแก้ไขอื่นได้อีก 11.5. ในกรณีที่สัญญาฯ ฉบับนี้ทำขึ้นเป็นทั้งภาษาไทยและภาษาอังกฤษ เมื่อมีข้อแตกต่างหรือข้อซึ่งขัดหรือแย้งกัน ให้ยึดถือเอาสัญญาฯ ฉบับภาษาไทยเป็นหลักในการตีความสัญญาฯ ฉบับนี้ 11.6. สัญญาฯ ฉบับนี้ และเอกสารผนวกแนบท้ายสัญญา ตารางรายการ และเอกสารแนบท้ายต่าง ๆ ซึ่งอ้างถึงไว้ในสัญญาฯ ฉบับนี้ให้ประกอบเป็นข้อตกลงทั้งหมดและความเข้าใจเกี่ยวกับเรื่องนี้ระหว่างคู่สัญญา 11.7. เงื่อนไขและข้อสัญญาที่ได้ระบุไว้ในแต่ละข้อภายใต้สัญญาฯ ฉบับนี้ให้บังคับใช้แยกต่างหากจากข้ออื่น ๆ ในสัญญาฯ นี้ และข้อสัญญาที่ไม่สมบูรณ์ ไม่ชอบด้วยกฎหมาย หรือบังคับใช้ไม่ได้ในเขตอำนาจใด ๆ ย่อมไม่กระทบกระเทือนถึงความสมบูรณ์ ความชอบด้วยกฎหมาย และการมีผลบังคับใช้ของข้อสัญญาข้ออื่น เมื่อมีการพิจารณาว่าเงื่อนไขหรือข้อสัญญาใดไม่สมบูรณ์ ไม่ชอบด้วยกฎหมาย หรือบังคับใช้ไม่ได้ คู่สัญญาจะต้องปรึกษาหารือกันด้วยความสุจริต เพื่อแก้ไขสัญญาฯ ฉบับนี้ให้มีผลใกล้เคียงกับเจตนารมณ์ที่แท้จริงของคู่สัญญาให้มากที่สุดเท่าที่จะเป็นไปได้ เพื่อให้การทำธุรกรรมต่าง ๆ ที่กำหนดไว้ในสัญญาฯ นี้มีผลสมบูรณ์ตามความมุ่งหมายที่แท้จริงมากที่สุดเท่าที่จะเป็นไปได้ 11.8. สัญญาฯ นี้ให้ใช้และตีความตามกฎหมายแห่งประเทศไทย กรณีที่เกิดข้อพิพาทที่เกิดจากหรือเกี่ยวข้องกับสัญญาฯ นี้ ให้นำคดีขึ้นสู่ศาลที่มีเขตอำนาจในประเทศไทย สัญญาฯ ฉบับนี้ทำขึ้นเป็นสอง (2) ฉบับ มีข้อความถูกต้องตรงกัน โดยคู่สัญญาทั้งสองได้อ่าน เข้าใจ และเห็นชอบข้อความซึ่งได้ระบุไว้ในนี้แล้ว จึงได้ลงลายมือชื่อและประทับตราสำคัญของบริษัทฯ (ถ้ามีข้อกำหนดไว้) ต่อหน้าพยานในวันที่ตามที่ได้ระบุไว้ข้างต้น (ส่วนนี้เว้นไว้เพื่อให้คู่สัญญาลงนามในหน้าถัดไป) บริษัทฯ: เพื่อและในนามของ: บริษัท สยาม เซย์ซอน จำกัด โดย: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ชื่อ : นายจิรพันธ์ สกุลวงศ์ ตำแหน่ง: กรรมการ พยาน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ชื่อ : เอกสารแนบลำดับที่ 1 เงื่อนไขและรายละเอียดของการกู้ 1. ประเภทเงินกู้ : เงินกู้ระยะสั้น 2. จำนวนเงิน : 5,000,000 บาท (ห้าล้านบาทถ้วน) 3. จุดประสงค์เงินกู้ : ไม่ระบุจุดประสงค์ 4. ระยะเวลาการกู้ : 180 วัน 5. ดอกเบี้ยเงินกู้ : ร้อยละ 8 ต่อปี 6. การชำระดอกเบี้ย : ชำระทุก 30 วัน 7. หลักประกัน : ไม่มี 8. ค่าธรรมเนียม : ค่า Roll Over 0.5% จากเงินต้นคงค้าง 9. เงื่อนไขการใช้วงเงิน : ไม่มี 10. วันที่ได้รับเงินกู้ : 3 มกราคม 2567 11. ตารางกำหนดการชำระเงินกู้ : ลายเซ็นกรรมการผู้มีอำนาจกระทำการแทนนิติบุคคลพร้อมตราประทับ (ถ้ามี)........................................... เอกสารแนบลำดับที่ 2 ช่องทางการโอนเงินกู้และชำระเงินกู้ วิธีการโอนเงินกู้ ผู้กู้ตกลงให้บริษัทฯ ทำการโอนเงินผ่านระบบเข้าบัญชีตามรายละเอียดที่ระบุด้านล่าง โดยผู้กู้ขอรับรองและรับผิดชอบตามที่บริษัทฯ ได้ดำเนินการตามประสงค์ของผู้กู้ดังกล่าวข้างต้นทุกประการ ทั้งนี้ให้ถือว่าผู้กู้ได้รับเงินแล้วอย่างครบถ้วนตามจำนวนและวันที่ได้ระบุตามรายละเอียดดังต่อไปนี้ ธนาคาร ธนาคารไทยพาณิชย์ จำกัด (มหาชน) ชื่อบัญชี บริษัท เมทัล คอปเปอร์ จำกัด ประเภทบัญชี กระแสรายวัน สำนักงานใหญ่/สาขา ถนนเสรีไทย (สวนสยาม) เลขที่บัญชี 109-3023275 วิธีการชำระเงินกู้ ในการชำระเงินกู้ ผู้กู้จะต้องชำระเงินกู้ให้แก่บริษัทฯ ในวันครบกำหนดชำระเงินตามจำนวนที่ได้ระบุไว้ในเอกสารแนบท้ายลำดับที่ 1 โดยโอนเงินเข้าบัญชีตามรายละเอียดบัญชีที่ได้ระบุไว้ดังต่อไปนี้ ธนาคาร ไทยพาณิชย์ จำกัด (มหาชน) ชื่อบัญชี บริษัท สยาม เซย์ซอน จำกัด ประเภทบัญชี เดินสะพัด สำนักงานใหญ่/สาขา รัชโยธิน เลขที่บัญชี 111-3-93830-0 ลายเซ็นกรรมการผู้มีอำนาจกระทำการแทนนิติบุคคลพร้อมตราประทับ (ถ้ามี)...........................................

Some well-formed HTML snippet needs to be used

With for example **some1 *inline* formatting**1

A link to [Read the docs](https://phpoffice.github.io/PHPWord/)

היי, זה פסקה מימין לשמאל

Unordered (bulleted) list:

* Item 1
* Item 2
  + Item 2.1
  + Item 2.1

1.5 line height with first line text indent:

Lorem ipsum dolor sit amet, **consectetur adipiscing elit**, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.

## centered title

Ordered (numbered) list:

1. **List 1 item 1**
2. List 1 item 2
   1. sub list 1
   2. sub list 2
3. List 1 item 3

A second list, numbering should restart

1. List 2 item 1
2. List 2 item 2
   1. sub list 1
   2. sub list 2
3. List 2 item 3
   1. sub list 1, restarts with a
   2. sub list 2

List with formatted content:

* big list item1
* **list item2 in bold**

A table with formatting:

| **header a** | **header b** | **header c** |
| --- | --- | --- |
| 1 | 2 | |
| This is **bold** text |  | 6 |

Table inside another table:

|  |  |  |
| --- | --- | --- |
| |  |  | | --- | --- | | column 1 | column 2 | |
| Cell in parent table |

The text below is not visible, click on show/hide to reveil it:

This is hidden text